ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సిఎస్ఐఆర్-సిజిసిఆర్ఐ కోల్కతాలో వన్వీక్ వన్ లాబ్ కార్యక్రమంలో భాగంగా ఓపెన్ డే, నైపుణ్యాల అభివృద్ధి కార్యక్రమ నిర్వహణ
శాస్త్రసాంకేతిక రంగాల గురించి సామాన్య ప్రజలు, చేతివృత్తి పనివారిలో అవగాహనను సృష్టించాలన్న లక్ష్యంతో 24.08.2023న వన్ వీక్ వన్ లాబ్  కార్యక్రమంలో భాగంగా సిఎస్ఐఆర్ - సెంట్రల్ గ్లాస్ & సెరామిక్ రీసెర్చ్ ఇనిస్టిట్యూట్ , కోల్కతా కలిసి ఓపెన్ డే & నైపుణ్యాల అభివృద్ధి కార్యక్రమాన్ని నిర్వహించాయి. కార్యక్రమంలో పాలుపంచుకుంటున్నవారికి సిఎస్ఐఆర్- సిజిసిఆర్ఐ డైరెక్టర్ డాక్టర్ సుమన్ కుమారి మిశ్రా ఆహ్వానం పలికారు. ఈ కార్యక్రమానికి ముఖ్య అతిథిగా హాజరైన సిఎస్ఐఆర్- ఇనిస్టిట్యూట్ ఆఫ్ మినరల్స్ అండ్ మెటీరియల్స్ టెక్నాలజీ డైరెక్టర్ డాక్టర్ రామానుజ నారాయణ మాట్లాడుతూ, సైన్సుకు, సమాజానికి మధ్య గల సంబంధాన్ని పట్టి చూపారు. ఈ కార్యక్రమంలో గ్రామీణ, పట్టణ ప్రాంతాలకు చెందిన 100 మంది పాల్గొని, టెర్రకోటాతో వస్తువులను తయారు చేయడంలో నైపుణ్యాల అభివృద్ధి / ప్రదర్శనలో పాల్గొన్నారు. ఈ కార్యక్రమం సందర్భంగా సిఎస్ఐఆర్- సిజిసిఆర్ఐ ఉత్పత్తులను, సాంకేతికతలను కూడా ప్రదర్శించారు. .
ప్రధాన మంత్రి కార్యాలయం
20వ ఆసియా అండర్-20 క్రీడల్లో భారత క్రీడాకారుల ప్రతిభకు ప్రధానమంత్రి ప్రశంస
భారత క్రీడాకారులు 20వ ఆసియా అండర్-20 క్రీడల్లో అద్భుత ప్రతిభను ప్రదర్శించడంపై ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“మన క్రీడాకారులను చూసి నేనెంతో గర్విస్తున్నాను… 20వ ఆసియా అండర్-20 క్రీడల్లో వారు అద్భుతంగా రాణించారు! ప్రపంచంలోని 45 దేశాలు పాల్గొన్న ఈ క్రీడల్లో 6 స్వర్ణాలు సహా మొత్తం 19 పతకాలతో 3వ స్థానంలో నిలిచి సత్తా చాటారు. వారి విజయంపై మనమంతా వేడుక చేసుకుందాం. అలాగే భవిష్యత్తులోనూ వారు మరిన్ని విజయాలు సాధించాలని ఆకాంక్షిద్దాం” అని ప్రధానమంత్రి పేర్కొన్నారు.
(
ఆర్థిక మంత్రిత్వ శాఖ
కోల్కతాలో ఆదాయపన్ను విభాగం సోదాలు
ఈనెల 5వ తేదీన, కోల్కతాలోని మూడు స్థిరాస్తి వ్యాపారం, స్టాక్ బ్రోకింగ్ గ్రూపుల కేసుల్లో ఆదాయపన్ను విభాగం అధికారులు తనిఖీలు నిర్వహించారు. ఆయా గ్రూపుల గురించి ప్రభుత్వం వద్ద ఉన్న సమాచారం, వారి ఆర్థిక నివేదికలపై విశ్లేషణ, మార్కెట్పై నిఘా, క్షేత్రస్థాయి దర్యాప్తు ఆధారంగా ఈ సోదాలు చేపట్టారు.
వాటాల మూలధనం/అసురక్షిత రుణాల కోసం అనేక నకిలీ సంస్థలను ఈ గ్రూపులు సృష్టించినట్లు అధికారుల తనిఖీల్లో ఆధారాలతో సహా తేలింది. ఖాతా పుస్తకాల్లో చూపని నగదు లావాదేవీలు కూడా బయటపడ్డాయి. ఫ్లాట్లను దొంగచాటుగా అమ్మగా వచ్చిన భారీ ఆదాయాన్ని కూడా అధికారులు కనుగొన్నారు. తమ నల్లధనాన్ని తెల్లగా మార్చుకుని తిరిగి తీసుకోవడానికి, ఈ గ్రూపుల్లోని వ్యక్తులు అనేక నకిలీ సంస్థలను సృష్టించినట్లు దర్యాప్తులో తెలిసింది. లెక్కల్లో చూపని దాదాపు రూ.365 కోట్ల ఆదాయాన్ని ఇప్పటివరకు అధికారులు గుర్తించారు. రూ.111 కోట్ల నల్లధనాన్ని కూడబెట్టినట్లు నిందితులు ఒప్పుకున్నారు.
సోదాల్లో లభించిన, లెక్కల్లో చూపించని 3.02 కోట్ల నగదు, రూ.72 లక్షల విలువైన ఆభరణాలను అధికారులు జప్తు చేశారు. దర్యాప్తు కొనసాగుతోంది.
ఆర్థిక మంత్రిత్వ శాఖ
పీఎంఎల్ఏ కింద రూ.859.15 కోట్లు, ఫెమా చట్టం కింద రూ.189.28 కోట్లు స్వాధీనం చేసుకున్న ఈడీ
ఆర్బీఐ నియంత్రణ కింద ఉన్న సంస్థలు  ఉపయోగిస్తున్న డిజిటల్ లెండింగ్ యాప్ల  జాబితాను ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖకు  రిజర్వ్ బ్యాంక్ ఆఫ్ ఇండియా  అందించింది. ఆర్బీఐ నుంచి అందిన జాబితాను సంబంధిత మధ్యవర్తి  సంస్థలకు పంపిన ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ జాబితాలో ఉన్న యాప్లు మాత్రమే తమ యాప్ స్టోర్ లో హోస్ట్ చేసేలా చూడాలని సూచించింది. ఈ సమాచారాన్ని కేంద్ర ఆర్థిక శాఖ సహాయ మంత్రి డాక్టర్ భగవత్ కిషన్రావ్ కరాడ్ రాజ్యసభలో ఈ రోజు ఒక ప్రశ్నకు లిఖితపూర్వకంగా ఇచ్చిన సమాధానంలో తెలిపారు.
చట్టవిరుద్ధంగా పని చేస్తున్న అక్రమ రుణ యాప్ ల ద్వారా జరుగుతున్న నగదు సరఫరాను అరికట్టేందుకు అమలు చేస్తున్న చర్యలను మంత్రి వివరించారు. పిఎంఎల్ చట్టం, 2002 నిబంధనల ప్రకారం నగదు అక్రమ రవాణాను అరికట్టేందుకు డైరెక్టరేట్ ఆఫ్ ఎన్ ఫోర్స్ మెంట్  కు అధికారాలు అప్పగించినట్లు తెలిపారు. చట్ట వ్యతిరేక కార్యకలాపాల ద్వారా ఆర్జించిన ఆదాయాన్ని చట్ట వ్యతిరేకంగా నిర్వహిస్తున్న రుణ యాప్ ల ద్వారా మళ్లిస్తున్న వ్యక్తులు సంస్థలను గుర్తించడానికి ఈడీ దర్యాప్తు ప్రారంభించిందని మంత్రి తెలిపారు.
ఇటువంటి కేసుల్లో లో ఇప్పటి వరకు .2,116 కోట్ల  రూపాయల వరకు నగదు అక్రమంగా రవాణా అయ్యిందని ఈడీ గుర్తించింది. ఇందులో రూ.859.15 కోట్ల మేర ఆదాయాన్ని పీఎంఎల్ఏ నిబంధనల ప్రకారం జప్తు చేయడం/ సీజ్ చేయడం/ స్తంభింపచేయడం జరిగిందని మంత్రి పేర్కొన్నారు. విదేశీ మారక ద్రవ్య నిర్వహణ చట్టం-1999 లోని సెక్షన్ 37 ఏ కింద రూ.289.28 కోట్ల విలువైన ఆస్తులను ఈడీ జప్తు చేసిందని మంత్రి తెలిపారు.
నో యువర్ కస్టమర్  నిబంధనలు/ యాంటీ మనీ లాండరింగ్  ప్రమాణాలు/ టెర్రరిజం ఫైనాన్సింగ్ / అంశాల్లో బ్యాంకులు, ఆర్థిక సంస్థల బాధ్యతలపై మనీలాండరింగ్ నిరోధక చట్టం  2002 కింద ఆర్బీఐ మాస్టర్ సర్క్యులర్ జారీ చేసిందని మంత్రి పేర్కొన్నారు. ఈ సర్క్యులర్ ప్రకారం, బ్యాంకులు ,ఆర్థిక సంస్థలు ఖాతాలను తెరవడానికి మరియు అనుమానాస్పద స్వభావం కలిగిన లావాదేవీలను పర్యవేక్షించడానికి ఖాతాలను ప్రారంభించే ముందు ఖాతాదారులను గుర్తించడానికి బ్యాంకులు ,ఆర్థిక సంస్థలు నిర్ణీత మార్గదర్శకాలు పాటించాలని ఆర్బీఐ తన సర్క్యులర్ ద్వారా సూచించింది. అదేవిధంగా అనుమానాస్పద లావాదేవీలపై నిఘా ఉంచి నగదు అక్రమ రవాణా అరికట్టాలని కూడా ఆర్బీఐ సర్క్యులర్ సూచించింది. అనుమానాస్పద లావాదేవీల వివరాలను సంబంధిత అధీకృత సంస్థకు తెలియజేయాలని బ్యాంకులు, ఆర్థిక సంస్థలకు ఆదేశాలు జారీ అయ్యాయి.
డిజిటల్ రుణాలకు సంబంధించి 2.9.2022 న ఆర్బీఐ మార్గదర్శకాలను ఆర్బిఐ జారీ చేసిందని మంత్రి తెలిపారు. రుణ సేవలు అందిస్తున్న సంస్థలు అనుసరించాల్సిన జాగ్రత్తలను మార్గదర్శకాల్లో ఆర్బిఐ స్పష్టం చేసింది. రుణం పొందిన వ్యక్తి ఖాతా నుంచి ఎటువంటి పాస్-త్రూ / పూల్ లేదా థర్డ్ పార్టీ ఖాతా లేకుండా నేరుగా రుణాన్ని పంపిణీచేయాలని, ఆర్ ఈ నియమించిన డిఎల్ఎ, ఎల్ఎస్ ల జాబితా ప్రచురించడం, కార్యకలాపాల వివరాలు ప్రచురించడం లాంటి చర్యలను అమలు చేయాలని సూచిస్తూ ఆదేశాలు జారీ అయ్యాయని మంత్రి తన సమాధానంలో వివరించారు. వంటి చర్యలను సూచిస్తుందని మంత్రి పేర్కొన్నారు. ఆర్ఈలచే నిమగ్నమైన పీలు మరియు అజ్ఞాతాన్ని నివారించడానికి కార్యకలాపాల వివరాలు.
హోం మంత్రిత్వ శాఖ
శ్రీ నరేంద్ర మోదీ నాయకత్వంలో పని చేస్తున్న కేంద్ర ప్రభుత్వం తీసుకున్న నిర్ణయంతో తొలిసారిగా ఢిల్లీలో జాతీయ యుద్ధ స్మారకాన్ని దర్శించిన పద్మ అవార్డు గ్రహీతలు
రాష్ట్రపతి భవన్ లో నిన్న జరిగిన పౌర సన్మాన కార్యక్రమంలో రాష్ట్రపతి శ్రీ రామ్ నాథ్ కోవింద్ 2022 సంవత్సరానికి రెండు పద్మవిభూషణ్, ఎనిమిది పద్మభూషణ్ మరియు 54 పద్మశ్రీ పురస్కారాలను ప్రదానం చేశారు. మార్చి 28వ తేదీన మరి కొన్ని పురస్కారాలను ప్రదానం చేయడం జరుగుతుంది.
నిన్న పురస్కారాలను స్వీకరించిన వారికి ఈ రోజు శ్రీ నరేంద్ర మోదీ నాయకత్వంలో కేంద్ర ప్రభుత్వం మరో అరుదైన గౌరవాన్ని అందించింది. ఢిల్లీలో జాతీయ యుద్ధ వీరుల సంస్మరణ స్థలాన్ని సందర్శించేందుకు వీరికి కేంద్ర ప్రభుత్వం ఏర్పాట్లు చేసింది. దేశ రక్షణ కోసం సరిహద్దుల్లో అసువులు బాసిన వారి స్మారకార్థం వారి పేర్లను లిఖించి యుద్ధ స్మారకాన్ని నెలకొల్పడం జరిగింది. జాతీయ యుద్ధ స్మారకాన్ని సందర్శించిన పద్మ పురస్కార గ్రహీతలు వీరుల త్యాగాలను విని చలించి పోయారు. జాతీయ యుద్ధ స్మారకాన్ని సందర్శించేందుకు తమకు అవకాశం కల్పించిన ప్రభుత్వానికి వారు కృతజ్ఞతలు తెలిపారు. దేశ రాజధాని లో ఏర్పాటు చేసిన యుద్ధ స్మారకాన్ని సందర్శించేందుకు పెద్దలు, పిల్లలను ప్రోత్సహిస్తున్న ప్రభుత్వాన్ని వారు అభినందించారు. జాతీయ యుద్ధ స్మారకం మరింత ప్రచారం పొందాలని ఆకాంక్షించారు. యుద్ధ స్మారకాన్ని సందర్శించడం ద్వారా ప్రజల్లో దేశభక్తి పెరుగుతుందని, అంకిత భావంతో విధులు నిర్వర్తించాలన్న పట్టుదల కలుగుతుందని, ధైర్య సాహసాలు, త్యాగ స్ఫూర్తి అలవారుతాయని పద్మ పురస్కార గ్రహీతలు పేర్కొన్నారు.
యుద్ధ వీరుల స్మారక స్థూపాన్ని ప్రధానమంత్రి శ్రీ నరేంద్ర మోదీ 2019 ఫిబ్రవరి 19న జాతికి అంకితం చేశారు. స్వాతంత్ర్యం వచ్చినప్పటి నుంచి వీర సైనికులు చేసిన త్యాగాలకు ప్రతి రూపంగా యుద్ధ వీరుల స్మారక స్థూపం ఏర్పాటయింది. సైనికులు చేసిన త్యాగాలు కలకాలం గుర్తుంటాయని తెలియజేసే విధంగా దీనిలో జ్వాల నిరంతరం వెలుగుతూ ఉంటుంది. జాతీయ దినోత్సవాలతో సహా అన్ని నివాళి వేడుకలు ఢిల్లీలో జాతీయ యుద్ధ వీరుల సంస్మరణ స్థలంలో మాత్రమే జరుగుతున్నాయి. ప్రతి రోజు సాయంత్రం దీనిలో వారసుల  వేడుక జరుగుతుంది, ఈ సందర్భంగా సైనికుడు చేసిన అత్యున్నత త్యాగాన్ని గుర్తుచేసుకుంటూ అతని వారసులు స్మారక చిహ్నం వద్ద పుష్పగుచ్ఛం ఉంచుతారు. దేశ, విదేశాలకు చెందిన ప్రముఖులు తమ ఢిల్లీ పర్యటనలో ఢిల్లీలో జాతీయ యుద్ధ వీరుల సంస్మరణ స్థలాన్ని సందర్శించి అమరవీరులకు నివాళులు అర్పిస్తున్నారు.
వివిధ రంగాలలో గుర్తింపు పొందిన వారిని గుర్తించి కేంద్రం పద్మ పురస్కారాలతో వారిని నిన్న సత్కరించింది. అర్హులను గుర్తించి గౌరవించాలన్న లక్ష్యంతో ప్రభుత్వం ఎంపిక ప్రక్రియను సమూలంగా ప్రక్షాళన చేసింది. అంకిత భావంతో సమాజానికి నిస్వార్థ సేవ చేస్తున్న వ్యక్తులను గుర్తించడంపై దృష్టి సారించారు. సాంకేతిక పరిజ్ఞానాన్ని ఉపయోగించడం మరియు ఆన్లైన్ నామినేషన్ను ప్రవేశపెట్టి ప్రక్రియను సులభతరం చేయడం జరిగింది. ప్రక్రియ ప్రజలకు అందుబాటులోకి రావడంతో 2022 పద్మ పురస్కారాల కోసం రికార్డు స్థాయిలో 4.80 లక్షల నామినేషన్లు వచ్చాయి. స్వీయ-నామినేషన్, ఆన్లైన్ నామినేషన్,గుర్తింపుకు నోచుకోని వారిని పెద్ద సంఖ్యలో గుర్తించి పారదర్శక ఎంపిక ప్రక్రియను అమలు చేయడంతో పద్మ అవార్డులు "పీపుల్స్ పద్మ"గా మారాయి.
కేంద్ర హోం వ్యవహారాలు మరియు సహకార శాఖ మంత్రి శ్రీ అమిత్ షా ప్రదానోత్సవం తర్వాత పురస్కారాలను అందుకున్న వారిని అభినందించారు. నిన్న న్యూఢిల్లీలో ప్రత్యేకంగా ఏర్పాటు చేసిన కార్యక్రమంలో అవార్డు గ్రహీతలు మరియు వారి కుటుంబాలతో ముచ్చటించి వారి గౌరవార్థం విందు ఏర్పాటు చేశారు.
(Visitor Counter : 107
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో దాదాపు 12 కోట్ల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
11,99,66,130
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద దాదాపు 12 కోట్ల  డోసులు అందుబాటులో ఉన్నాయి.
ప్రధాన మంత్రి కార్యాలయం
తిరువనంతపురం-కాసర్ గోడ్ మధ్య కేరళ మొట్టమొదటి వందే భారత్ ఎక్స్ ప్రెస్ ను కేరళ లోని తిరువనంతపురం సెంట్రల్ స్టేషన్ లో ప్రారంభించిన ప్రధాన మంత్రి
తిరువనంతపురం-కాసర్గోడ్ మధ్య కేరళ లోని మొట్టమొదటి వందేభారత్ ఎక్స్ ప్రెస్ ను ఈ రోజు తిరువనంతపురం సెంట్రల్ స్టేషన్ లో ప్రధాన మంత్రి శ్రీ నరేంద్ర మోదీ పచ్చజెండా చూపి ప్రారంభించారు. ప్రధాన మంత్రి వేదిక వద్దకు చేరుకుని తిరువనంతపురం-కాసర్ గోడ్ వందే భారత్ ఎక్స్ ప్రెస్ ను పరిశీలించారు; అనంతరం చిన్నారుల తో రైలు సిబ్బంది తో సంభాషించారు.
ఈ రైలు కేరళ లోని 11 జిల్లాలు, తిరువనంతపురం, కొల్లమ్, కొట్టాయమ్, ఎర్నాకులమ్, త్రిశూర్, పాలక్కాడ్, పథనమ్ తిట్ట, మలప్పురం, కోఝికోడ్, కన్నూర్, కాసర్ గోడ్ లను కలుపుతుంది.
ప్రధాన మంత్రి ఒక ట్వీట్ లో,
‘‘తిరువనంతపురం నుండి కాసర గోడ్ వరకు అనుసంధానాన్ని మెరుగు పరిచే కేరళ మొట్ట మొదటి వందే భారత్ ఎక్స్ ప్రెస్ ను ప్రారంభించడం జరిగింది’’ అని పేర్కొన్నారు.
(
ప్రధాన మంత్రి కార్యాలయం
శ్రీ సిద్ధరామయ్య, శ్రీ డి. కె. శివకుమార్ లను అభినందించిన ప్రధానమంత్రి
కర్ణాటక ముఖ్యమంత్రి, ఉప ముఖ్యమంత్రిగా పదవీ స్వీకార ప్రమాణం చేసిన శ్రీ సిద్ధరామయ్య, శ్రీ డి. కె. శివకుమార్ లను ప్రధానమంత్రి శ్రీ నరేంద్రమోడీ అభినందించారు.
("కర్ణాటక ముఖ్యమంత్రిగా పదవీ స్వీకారం చేసిన శ్రీ సిద్ధరామయ్యకు, ఉప ముఖ్యమంత్రిగా పదవీస్వీకారం చేసిన శ్రీ డికె శివకుమార్ కు అభినందనలు. మీ పదవీకాలం ఫలప్రదం కావాలని నా అభిలాష" అని ప్రధానమంత్రి ట్వీట్ చేశారు.
"ಕರ್ನಾಟಕದ ಮುಖ್ಯಮಂತ್ರಿಯಾಗಿ ಪ್ರಮಾಣ ವಚನ ಸ್ವೀಕರಿಸಿದ ಶ್ರೀ @siddaramaiah ಜೀ ಮತ್ತು ಉಪಮುಖ್ಯಮಂತ್ರಿಯಾಗಿ ಪ್ರಮಾಣವಚನ ಸ್ವೀಕರಿಸಿದ ಶ್ರೀ @DKShivakumar ಜೀ ಅವರಿಗೆ ಅಭಿನಂದನೆಗಳು. ಫಲಪ್ರದ ಅಧಿಕಾರಾವಧಿಗಾಗಿ ನನ್ನ ಶುಭ ಹಾರೈಕೆಗಳು."
సాంస్కృతిక మంత్రిత్వ శాఖ
కేంద్ర సాంస్కృతిక మంత్రిత్వ శాఖ ఆధ్వర్యంలో 22 మే 2022 నుంచి 22 మే 2023 వరకు రాజారామ్ మోహన్రాయ్ 250వ జయంతి వేడుకలు
రేపు కోల్కతాలో జరిగే ప్రారంభోత్సవ కార్యక్రమంలో రాజా రామ్ మోహన్ రాయ్ విగ్రహాన్ని ఆవిష్కరించనున్న శ్రీ జి. కిషన్ రెడ్డి
ఆజాదీ కా అమృత్ మహోత్సవ్ కార్యక్రమాల్లో భాగంగా, కేంద్ర సాంస్కృతిక మంత్రిత్వ శాఖ శ్రీ రాజా రామ్ మోహన్ రాయ్ 250వ జయంతి వేడుకలను 22 మే 2022 నుండి 22 మే 2023 వరకు జరుపుతోంది. ప్రారంభ వేడుక కోల్కతాలోని సాల్ట్ లేక్ వద్ద గల రాజా రామ్ మోహన్రాయ్ లైబ్రరీ ఫౌండేషన్లో, సైన్స్ సిటీ ఆడిటోరియంలో జరుగుతుంది. 22 మే 2022న జరిగే ఈ వేడుకలకు కేంద్ర సాంస్కృతిక, పర్యాటక మరియు ఈశాన్య ప్రాంత అభివృద్ధి మంత్రి శ్రీ జి. కిషన్ రెడ్డి మరియు పశ్చిమ బెంగాల్ గవర్నర్ శ్రీ జగదీప్ ధంఖర్ హాజరుకానున్నారు.
రాజారామ్ మోహన్రాయ్ ఐకానిక్ విగ్రహాన్ని సాంస్కృతిక శాఖ మంత్రి శ్రీ జి. కిషన్ రెడ్డి వర్చువల్ మోడ్లో కోల్కతాలోని రాజారామ్ మోహన్రాయ్ లైబ్రరీ ఫౌండేషన్లో ఉదయం 11:00 గంటలకు ఆవిష్కరిస్తారు.
కోల్కతాలోని సాల్ట్ లేక్, సైన్స్ సిటీ ఆడిటోరియంలో ఇతర కార్యక్రమాలు నిర్వహించనున్నారు. పిల్లల కోసం సెమినార్ మరియు క్విజ్ ప్రోగ్రామ్ నిర్వహించనున్నారు. శ్రీ రాజా రామ్ మోహన్ రాయ్ జీవితంలోని వివిధ కోణాలపై మల్టీమీడియా ప్రదర్శన ప్రదర్శించబడుతుంది.
(Visitor Counter : 111
ఆర్థిక మంత్రిత్వ శాఖ
2020 నాటికి ‘అందరికీ గృహాలు’ లక్ష్యాన్ని సాధించనున్న ప్రధాన మంత్రి ఆవాస్ యోజన - గ్రామీణ్ 
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, లోక్ సభ లో 2019-20 బడ్జెట్ ప్రవేశపెడుతూ, గత ఐదేళ్ళ లో గ్రామీణ ప్రాంతాలలో 1.54 కోట్ల గృహాల నిర్మాణం పూర్తయిందని తెలిపారు. రెండవ దశలో2019-22 మధ్య 1.95 కోట్ల గృహాల నిర్మాణం జరగనుందని, ఆమె తెలిపారు. అర్హులైన లబ్ధిదారులకు వీటిని అప్పగిస్తారని ఆమె అన్నారు. ఈ గృహాలలో మరుగుదొడ్లు, విద్యుత్తు, ఎల్పిజి కనెక్షన్ వంటి సౌకర్యాలు ఉంటాయి.
ప్రధాన మంత్రి గ్రామ సడక్ యోజన  కింద రానున్న ఐదేళ్ళలో రూ. 80,250 కోట్ల వ్యయంతో 1,25,000 కిలో మీటర్ల రహదారుల నిర్మాణం జరగనుందని మంత్రి అన్నారు. గత వెయ్యి రోజులలో రోజుకు 130-135 కిలో మీటర్ల మేర రోడ్డు నిర్మాణం జరిగినందువల్ల ఇది సాధ్యమైందని, మంత్రి పేర్కొన్నారు. 20,000 కి.మీ మేరకు, ఈ రోడ్లను ప్లాస్టిక్ వ్యర్థాలతో నిర్మాంచారు.
ఉజ్జ్వల, సౌభాగ్య యోజన: కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, ఉజ్జ్వల, సౌభాగ్య యోజన.. గ్రామాలలో అనేక కుటుంబాల జీవన శైలిని మెరుగు పరచిందనీ, 2020 నాటికి, స్వాతంత్యం వచ్చిన 75సంవత్సరాలకు, ప్రతి కుటుంబానికీ వంట గ్యాస్, విద్యుత్తు లభ్యమవుతుందని తెలిపారు.
విదేశీ వ్యవహారాల మంత్రిత్వ శాఖ
కొన్ని కేటగిరీల కు చెందిన పౌరుల ప్రయాణాని కి గాను అవసరమయ్యే అనుమతి పత్రాల ప్రక్రియ ను సరళతరం చేయడం పై భారతదేశాని కి మరియు దక్షిణ ఆఫ్రికా కు మధ్య ఒప్పందాని కి ఆమోదం తెలిపిన మంత్రివర్గం.
కొన్ని కేటగిరీల కు చెందిన పౌరుల ప్రయాణాని కి గాను అవసరమయ్యే అనుమతి పత్రాల ప్రక్రియ ను సరళతరం చేయడం పై భారతదేశాని కి మరియు దక్షిణ ఆఫ్రికా కు మధ్య ఒప్పందం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
రెండు దేశాల కు చెందిన పౌరులు వైద్యం, వ్యాపారం, పర్యటన, ఇంకా ఆధికారిక ఉద్దేశం పై అవతలి దేశం లోని ఏదైనా ప్రాంతాని కి వెళ్ళాలని కోరుకుంటే అటువంటి వారి కి బహుళార్థ ప్రవేశానుమతి పత్రాన్ని జారీ చేసేందుకు మార్గాన్ని సుగమం చేయడం ఈ ఒప్పందం ధ్యేయం గా ఉంది. అటువంటి వీజా లను సాధారణంగా అయిదేళ్ళ కాలానికి గాను అయిదు రోజుల నిర్ధిష్ట పరిమితి కి లోబడి జారీ చేయవలసి ఉంటుంది. మరింత పరిశీలన అవసరపడే కేసుల లో ఉభయ పక్షాలు ఆ విషయాన్ని దరఖాస్తుదారు కు తెలియ జేయవచ్చు.
(
ఆర్థిక మంత్రిత్వ శాఖ
2020 మే 11-15 తేదీల్లో సావరిన్ గోల్డ్ బాండ్ల సబ్స్క్రిప్షన్
గ్రాము బంగారం ధర రూ.4,590 గా నిర్ణయం
ఆన్లైన్లో దరఖాస్తు చేసుకంటే రూ.50 తగ్గింపు
2019 ఏప్రిల్ 13న భారత ప్రభుత్వం జారీ చేసిన నోటిఫికేషన్ నం. F.No.4-B//2020 ప్రకారం, 2020-21 సావరిన్ గోల్డ్ బాండ్లు  ఈనెల 11 నుంచి 15వ తేదీ వరకు అందుబాటులో ఉంటాయి. ఈనెల 19వ తేదీని సెటిల్మెంట్ తేదీగా నిర్ణయించారు. సబ్స్క్రిప్షన్ గడువులో బంగారం ధరను గ్రాముకు రూ.4,590 గా నిర్ణయించారు. మే 8, 2020న రిజర్వ్ బ్యాంకు జారీ చేసిన పత్రికా ప్రకటనలోనూ దీనిని పేర్కొన్నారు.
ఆన్లైన్ ద్వారా దరఖాస్తు చేసుకుని, డిజిటల్ పద్ధతిలో చెల్లింపులు చేసేవారికి గ్రాముకు రూ.50 చొప్పున తగ్గిస్తారు. వీరికి గ్రాముకు రూ.4,540 చొప్పున గోల్డ్ బాండ్లను ప్రభుత్వం జారీ చేస్తుంది.
(Visitor Counter : 129
ప్రధాన మంత్రి కార్యాలయం
సిక్కిమ్ స్థాపన దినం నాడు సిక్కిమ్ ప్రజల కు శుభాకాంక్షలు తెలిపిన ప్రధాన మంత్రి
సిక్కిమ్ ప్రజల కు వారి రాష్ట్ర స్థాపన దినం నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘సిక్కిమ్ యొక్క స్థాపన దినం సందర్భం లో ఇవే శుభాకాంక్షలు. ప్రతిభావంతులు మరియు దయార్ద్రహృదయులైన ప్రజల కు పుట్టినిల్లయిన సిక్కిమ్ అనేక రంగాల లో దేశ ప్రగతి ని సుసంపన్నం చేసింది. సేంద్రియ సేద్యం వంటి రంగాల లో సిక్కిమ్ సాధించినటువంటి ప్రగతి కి సర్వత్రా ప్రశంస లు లభించాయి. రాబోయే సంవత్సరాల లో సిక్కిమ్ పురోగమించాలని ప్రార్థిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
(
పంచాయతీరాజ్ మంత్రిత్వ శాఖ
పంచాయతీల బలోపేతానికి 'ఈ-గ్రామ్ స్వరాజ్ పోర్టల్'
గ్రామీణ భారతదేశానికి సాధికారత కల్పించే ఉద్దేశ్యంతో.. పంచాయతీలను డిజిటలైజేషన్ చేసి బలోపేతం చేసేందుకు మంత్రిత్వ శాఖ ఏకీకృత సాధనంగా 'ఈ-గ్రామ్ స్వరాజ్' అనే పోర్టల్ను  అభివృద్ధి చేసింది. గ్రామ పంచాయతీలలో చేపట్టిన పనుల సమర్థవంతమైన పర్యవేక్షణ మరియు మూల్యాంకనకు ఈ పోర్టల్ దోహదం చేయనుంది.
'ఈ-గ్రామ్ స్వరాజ్' గ్రామ పంచాయతీల ప్రణాళిక, అకౌంటింగ్ మరియు పర్యవేక్షణ విధులను ఏకీకృతం చేస్తుంది. ఇది ఏరియా ప్రొఫైలర్ అప్లికేషన్, లోకల్ గవర్నమెంట్ డైరెక్టరీ  మరియు పబ్లిక్ ఫైనాన్షియల్ మేనేజ్మెంట్ సిస్టమ్తో  కలిపి గ్రామ పంచాయతీ కార్యకలాపాలను సులభంగా నివేదించడానికి, ట్రాక్ చేయడానికి వీలు కల్పిస్తుంది. పంచాయతీ యొక్క పూర్తి ప్రొఫైల్, పంచాయతీ ఆర్థిక వివరాలు, ఆస్తుల వివరాలు, గ్రామ పంచాయతీ అభివృద్ధి ప్రణాళిక  ద్వారా చేపట్టిన కార్యకలాపాలు, ఇతర మంత్రిత్వ శాఖలు / శాఖల నుండి తీసుకున్న పంచాయతీ సమాచారం, జనాభా లెక్కలు-2011, ఎస్ఈసీసీ డేటా, మిషన్ అంత్యోదయ సర్వే నివేదికలను గురించి తెలుసుకొనేందుకు ఇది ఒక ఏకగవాక్షంగా కూడా పని చేస్తుంది. 2020-21 సంవత్సరానికి సుమారు 2.43 లక్షల గ్రామ పంచాయతీలు ఈ-గ్రామ్ స్వరాజ్ పై తమ జీపీడీపీని ఖరారు చేశాయి. ఇంకా, సుమారు 1.24 లక్షల గ్రామ పంచాయతీలు ఈ-గ్రామ్ స్వరాజ్ ఆన్లైన్ చెల్లింపు మాడ్యూల్ ఉపయోగించి ఆన్లైన్లో లావాదేవీలు జరిపాయి.
ఆరోగ్య, కుటుంబ సంక్షేమ మంత్రిత్వ శాఖ
1234 లాబ్ లు, రాపిడ్ యాంటిజెన్ పరీక్షలతో ప్రతి పదిలక్షలమందిలో 9231 పరీక్షలు
24 గంటల్లో 3.26 లక్షలకు పైగా శాంపిల్స్ పరీక్ష
రాష్ట్రాలు, కేంద్రపాలిత ప్రాంతాల్లో పరీక్షించు, ఆనవాలు తెలుసుకో, చికిత్స అందించు అనే త్రిముఖ వ్యూహంలో భాగంగా దేశ వ్యాప్తంగా పరీక్షలు పెంచటం కోసం పారీక్షలు జరిపే లాబ్ ల సంఖ్య బాగా పెరిగింది. భారత వైద్య పరిశోధనామండలి మార్గదర్శకాలకు అనుగుణంగా పరీక్షల సంఖ్య పెంచటం వలన పాజిటివ్ కేసులను త్వరగా గుర్తించే అవకాశం ఏర్పడింది.
కోవిడ్ పాజిటివ్ కేసులను నిర్థారించేందుకు ఆర్ టి - పిసిఆర్ టెస్ట్ ను అత్యుత్తమమైన గోల్డ్ స్టాండర్డ్ గా పరిగణిస్తుండగా రాపిడ్ యాంటిజెన్ పాయింట్ ఆప్ కేర్  పరీక్ష ద్వారా అర్థగంటలోనే ఫలితం తెలుసుకోవచ్చు. దీనివలన కంటెయిన్మెంట్, బఫర్ జోన్లలో పరీక్షలు బాగా పెంచే వెసులుబాటు ఏర్పడింది. ఆ విధంగా కరోనా ఇన్ఫెక్షన్ వ్యాప్తిని సమర్థంగా అడ్డుకోగలుగుతున్నారు.
పరీక్ష జరిపించుకోవాల్సిందిగా సిఫార్సు చేయటానికి ఆర్ ఎం పి డాక్టర్లు కూడా అర్హులేనని చెప్పటంతో బాటు రాష్ట్రాలు, కేంద్రపాలిత ప్రాంతాల్లో ఆర్ టి- పిసిఆర్, ట్రూనాట్, సిబి నాట్ లాబ్ నెట్ వర్క్ లు పెరగటంతో పరీక్షల సంఖ్య గణనీయంగా పెరిగింది.
గడిచిన 24 గంటల్లో 3,26,826 శాంపిల్స్ పరీక్షించగా ఇప్పటివరకు జరిపిన మొత్తం పరీక్షల సంఖ్య 1,27,39,490 కి చేరింది. ఫలితంగా ప్రతి పది లక్షల మంది జనాభాలో 9231.5 మందికి పరీక్షలు జరిపినట్టయింది.
దేశవ్యాప్తంగా పరీక్షల సంఖ్య పెరగటంలో కీలలమైన పాత్ర పోషించింది పెరుగుతున్న లాబ్ ల నెట్ వర్క్ అన్నది నిజం. నేటివరకూ దేశంలో ఉన్న లాబ్ ల సంఖ్య 1234 కాగా అందులో ప్రభుత్వ ఆధ్వర్యంలో 874, ప్రైవేట్ ఆధ్వర్యంలో 360 ఉన్నాయి. వాటి వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 635 
ట్రూ నాట్ ఆధారిత పరీక్షల లాబ్స్ : 499 
సిబినాట్ ఆధారిత పరీక్షల లాబ్స్: 100 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
(కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2022-23లో చేసిన సేకరణను అధిగమించి, కొనసాగుతున్న ఆర్ఎంఎస్ కాలంలో 195 ఎల్ఎంటిల గోధుమల సేకరణ
పంజాబ్, హర్యానా, మధ్యప్రదేశ్ల నుంచి ప్రధాన తోడ్పాటు
సజావుగా సాగుతున్న బియ్యం సేకరణ
రబీ మార్కెటింగ్ కాలం  2023-24లో గోధుమ సేకరణ ఇప్పటికే ఆర్ఎంఎస్2022-23లో మొత్తం సేకరణను అధిగమించింది.
ఆర్ఎంఎస్ 2022-23లో, 188ఎల్ఎంటిల సేకరణ జరిగింది. అయితే, 26 ఏప్రిల్ 2023వరకు ఆర్ఎంఎస్ 2023-24లో గోధుమ సేకరణ 195 ఎల్ఎంటిలుగా ఉంది. ఇది రైతులకు ఎంతో మేలు చేకూర్చింది. ప్రస్తుతం కొనసాగుతున్న గోధుమ సేకరణ కార్యకలాపాల సందర్భంగా దాదాపు 14.96 లక్షల మంది రైతులకు రూ. 41148 కోట్లను కనీస మద్దతు ధరను చెల్లించారు.
ముఖ్యంగా, ప్రధాన పాలు వరుసగా 89.79 ఎల్ఎంటి, 54.26 ఎల్ఎంటిలు, 49.47ఎల్ఎంటిల సేకరణతో మూడు గోధుమ సేకరణ రాష్ట్రాలైన పంజాబ్, హర్యానా, మధ్యప్రదేశ్ల నుంచి వచ్చింది.
ఈ ఏడాది పెరుగుతున్నసేకరణకు దోహదపడుతున్న ప్రధాన కారకాల్లో ఒకటి, అకాల వర్షాల కారణంగా మెరుపు నష్టపోవడాన్ని దృష్టిలో పెట్టుకుని, గోధుమల సేకరణ నాణ్యత నిర్దేశాలలో భారత ప్రభుత్వం సడలింపులను మంజూరు చేయడం. దీనితో, రైతులకు నష్టాలు తగ్గి, తక్కువ ధరలకు అమ్మకునే దుస్థితిని నిరోధించవచ్చు.
అలాగే, గ్రామ/ పంచాయతీ స్థాయిల్లో సేకరణ కేంద్రాలను తెరిచేందుకు, మరింత మెరుగ్గా రైతులను చేరుకునేందుకు వీలుగా ఉనికిలో ఉన్న నిర్ధిష్ట సేకరణ కేంద్రాలకు అదనంగా సహకార సంఘాలు/ గ్రామ పంచాయతీలు/ అర్హతియాలు తదితరాల ద్వారా సేకరణను కేంద్ర ప్రభుత్వం అనుమతించింది.
దీనికి తోడుగా, బియ్యం సేకరణ కూడా సజావుగా సాగుతోంది. కెఎంఎస్ 2022-23లో ఖరీఫ్ పంట సందర్భంగా 26.04.2023వరకు 354 ఎల్ఎంటి బియ్యాన్ని సేకరించారు. ఇంకా 140 ఎల్ఎంటి ఇంకా సేకరించవలసి ఉంది. అంతేకాకుండా, కెఎంఎస్ 2022-23 రబీ పంట సందర్భంగా 106 ఎల్ఎంటి బియ్యాన్ని సేకరించాలన్నది అంచనా.
కేంద్ర పూల్ లో గోదుమ, బియ్యపు సంయుక్త స్టాక్ పరిస్థితి 510 ఎల్ఎంటిని దాటిపోయింది. ఇది ఆహార ధాన్యాల అవసరాలను తీర్చేందుకు దేశాన్ని సౌకర్యవంతమైన పరిస్థితిలో ఉంచింది. ప్రస్తుతం కొనసాగుతున్న గోధుమ, బియ్యపు సేకరణతో, ప్రభుత్వ ధాన్యాగారాలలో ఆహార ధాన్యాల స్టాక్ స్థాయి పెరుగుతోంది.
ఆర్థిక మంత్రిత్వ శాఖ
కోవిడ్ అత్యవసర రుణ సదుపాయం ఎమ్మెస్ ఎమ్ఈలకు మాత్రమే కాదు. అన్ని కంపెనీలకూ: ఆర్థిక మంత్రి.
కోవిడ్ అత్యవసర రుణ సదుపాయం కేవలం సూక్ష్మ, చిన్న మధ్యతరహా పరిశ్రమలకే కాక  అన్ని కంపెనీలకూ వర్తిస్తుందని కేంద్ర ఆర్థిక మంత్రి నిర్మలా సీతారామన్ ఈ రోజు చెప్పారు. భారత పారిశ్రామిక, వాణిజ్య మండలుల సమాఖ్య  జాతీయ కార్యవర్గ సభ్యుల సమావేశంలో నిర్మలా సీతారామన్ మాట్లాడుతూ,..పారిశ్రామిక రంగానికి సాధ్యమైనంతవరకూ అన్ని విధాలా ప్రభుత్వం సహాయపడుతుందన్నారు. భారతీయ వాణిజ్యాన్ని, ఆర్థిక వ్యవస్థను పునరుద్ధరించడమే ప్రభుత్వ ఉద్దేశమని ఆమె అన్నారు. “మీ సమాఖ్యలో సభ్యత్వం కలిగిన వారెవరికైనా ఎలాంటి సమస్య ఉన్నా చొరవ తీసుకుని తగిన మద్దతు ఇవ్వడానికి మేం కట్టుబడి ఉన్నాం” అని చెప్పారు.
ఏదైనా కంపెనీ ఆస్తి అసలు ధరను కోల్పోకుండా, తేలిగ్గా నగదుగా మారే సదుపాయం  కల్పించే అంశంపై ఆమె మాట్లాడుతూ, ఈ సమస్యను చాలా స్పష్టంగా, చక్కగా పరిష్కరించామని, లిక్విడిటీ సదుపాయం ఇపుడు అందుబాటులో ఉందని చెప్పారు. ఇందుకు సంబంధించి ఏమైనా సమస్యలున్నా, వాటి పరిష్కారించే అంశాన్ని కూడా పరిశీలిస్తామని ఆమె అన్నారు. బకాయిల చెల్లింపు సమస్యను పరిష్కరించవలసిందిగా ప్రభుత్వంలోని ప్రతి శాఖకూ సూచించామని, ఇందులో ఏదైనా ఇబ్బంది ఉన్నా ఆ విషయాన్నీ పరిశీలిస్తామని సీతారామన్ అన్నారు.
కొత్త పెట్టుబడులపై 15శాతం కార్పొరేట్ పన్నుకు సంబంధించి ఇచ్చిన గడువును కంపెనీలు వినియోగించుకునేందుకు వీలుగా సదరు గడువును పొడిగించే అంశాన్ని ప్రభుత్వం పరిశీలిస్తుందని కూడా కేంద్ర ఆర్థికమంత్రి చెప్పారు. “పరిశ్రమల ప్రయోజనాలకోసం ఏం చేయగలమో చూస్తాను. కొత్త పెట్టుబడులపై 15శాతం కార్పొరేట్ పన్ను రేటుతో పరిశ్రమలకు తగిన ప్రయోజనం చేకూరాలన్నదే మా కోరిక. ఇందుకు సంబంధించి 2023వ సంవత్సరం మార్చి 31వరకూ విధించిన గడువును పొడిగించాలన్న మీ సూచనను పరిగణనలోకి తీసుకుంటాను”. అని సీతారామన్ చెప్పారు. కార్పొరేట్ వ్యవహారాల మంత్రిత్వ శాఖకు, సెక్యూరిటీస్, ఎక్సేజీ బోర్డు  గడువుకు సంబంధించిన సిఫార్సులను తమకు సమర్పించాలని సీతారామన్ పారిశ్రామికరంగానికి సూచించారు. తద్వారా ప్రభుత్వం అవసరమైన చర్యలు తీసుకోవడానికి వీలుంటుందని అన్నారు.
తీవ్రంగా దెబ్బతిన్న రంగాలకు వస్తు సేవల పన్ను  రేట్లను తగ్గించాలన్న అంశంపై ఆమె మాట్లాడుతూ, “జీఎస్టీ రేటు తగ్గింపు అంశాన్ని జీఎస్టీ మండలి పరిశీలనకు వెళ్తుంది. అయితే, జీఎస్టీ కూడా ఆదాయం గురించి చూస్తోంది. అయితే,..ఏ రంగానికైనా జీఎస్టీ రేటు తగ్గించే అంశంపై నిర్ణయం తీసుకోవలసింది జీఎస్టీ మండలి మాత్రమే" అని ఆమె అన్నారు.
కేంద్ర ఆర్థిక, రెవెన్యూ శాఖ కార్యదర్శి అజయ్ భూషణ్ పాండే మాట్లాడుతూ, కార్పొరేట్లకు ఆదాయం పన్ను రీఫండ్ చేయడం ఇప్పటికే మొదలైందని, గత కొన్ని వారాల్లోనే 35వేల కోట్ల రూపాయల మేర ఆదాయం పన్ను రీఫండ్ కు సంబంధించి ఉత్తర్వులు జారీ అయ్యాయని ఆయన ఫిక్కీ సభ్యులకు సూచించారు.
ఈ సమావేశానికి వ్యయ వ్యవహారాల శాఖ కార్యదర్శి టీవీ సోమనాథన్, ఆర్థిక వ్యవహారాల కార్యదర్శి తరుణ్ బజాజ్, కార్పొరేట్ వ్యవహారాల కార్యదర్శి రాజేశ్ వర్మ, ఆర్థిక సేవల విభాగం కార్యదర్శి దేవాశీస్ పాండా, ఆర్థిక వ్యవహారాల ముఖ్య సలహాదారు డాక్టర్ కేవీ సుబ్రమణియన్ హాజరయ్యారు.
దేశంలో కోవిడ్-19 సంక్షోభాన్ని ఎదుర్కొనేందుకు ప్రకటించిన చర్యల అమలుకోసం వివిధ ప్రభుత్వ శాఖలతో ఎప్పటికప్పుడు సంప్రదింపులు కొనసాగిస్తూనే ఉన్నామని ఫిక్కీ అధ్యక్షురాలు డాక్టర్ సంగీతా రెడ్డి కేంద్ర ఆర్థిక మంత్రికి తెలిపారు. “ఉమ్మడి లక్ష్యమైన ఆత్మ నిర్భర భారత్ ను సాధించేందుకు ఫిక్కీ కట్టుబడి ఉంది. పథకం విస్తృతంగా అమలయ్యేలా చూసేందకు ఫిక్కీ ప్రభుత్వంతో కలసి పనిచేస్తోంది” అని డాక్టర్ సంగీతా రెడ్డి చెప్పారు.
(